ஜின்கள் இருப்பதை பற்றி பண்டைக் காலத்திலிருந்து மக்களிடையே வகை வகையான கருத்துகள் நிலவி வந்துள்ளன. அரபுலகத்திலும் ஜின்கள் குறித்து பலத்த சர்ச்சை நிலவிவந்தது. அரபுகளால் அவை வணங்கப்பட்டும் வந்தன. அரபுகள் அவற்றிடம் உதவி தேடியும் வந்தார்கள். மந்திர மாயங்களில் ஈடுபடுவோர் ஜின்களுடன் தமக்குத் தோழமையும் நட்பும் இருப்பதாக கூறிவந்தனர். வகைவகையான கட்டுகதைகள் அவற்றைக் குறித்துப் பிரபலமாக இருந்து வந்தன. ஆயிரக்கணக்கான தேவர்களும் தேவியர்களும் எப்படி இறைமறையில் பங்குடையவர்களாய் கருதப்பட்டு வந்தார்களோ இவ்வாறே ஜின்களும் இறைமறையில் பங்குடையவை என ஏற்கப்பட்டு வந்தன. இஸ்லாம் இந்த நம்பிக்கைகள், கொள்கைகள் அனைத்தையும் சீர்திருத்தியமைத்தது.